ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭০ কোটি ২১ লক্ষ ছাড়িয়েছে
দেশে গত ২৪ ঘণ্টায় ৫৫ লক্ষ ৭৮ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.৪৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৬৭ হাজার ৫৯৭
দেশে সুস্পষ্টভাবে করোনায় আক্রান্তের সংখ্যা ৯ লক্ষ ৯৪ হাজার ৮৯১
সাপ্তাহিক-ভিত্তিতে আক্রান্তের হার ৮.৩০ শতাংশ
নয়াদিল্লি, ০৮ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৫ লক্ষ ৭৮ হাজার ২৯৭। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭০ কোটি ২১ লক্ষ ৭২ হাজার ৬১৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৩,৯৮,১০০
৯৯,০৭,৫৮৪
৩৭,০০,৫৭৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০২,৩৪৩
১,৭৩,২৯,৩৩৭
৪৮,৮৪,৪২৪
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৪,৯৯,৮৭,৩১৪
৭৫,৯০,৪৫৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,৫৫,০৯,০৫৭
৪১,৭৯,৬৭,৯৪৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,১১,২৭,৪৩০
১৭,৪৪,৫৫,৭৮৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৫৪,৮৭,২০৮
১০,৮৬,৮৩,৩৪৪
৬৭,৪১,৭১৭
|
|
|
|
প্রিকশন ডোজ
|
|
১,৫৩,২৬,৭১৪
|
|
মোট
|
|
|
|
১,৭০,২১,৭২,৬১৫
দেশে গত ২৪ ঘণ্টায় সুস্থ হয়েছেন ১ লক্ষ ৮০ হাজার ৪৫৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ৮ লক্ষ ৪০ হাজার ৬৫৮।
জাতীয় স্তরে সুস্থতার হার বর্তমানে ৯৬.৪৬ শতাংশ।
গত ২৪ ঘণ্টায় নতুন করে আক্রান্ত হয়েছেন ৬৭ হাজার ৫৯৭ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৯ লক্ষ ৯৪ হাজার ৮৯১ হয়েছে, যা মোট আক্রান্তের ২.৩৫ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৩ লক্ষ ৪৬ হাজার ৫৩৪টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৪ কোটি ২৯ লক্ষ ৮ হাজার ১২১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ৮.৩০ শতাংশ। একইভাবে, দৈনিক আক্রান্তের হার দাঁড়িয়েছে ৫.০২ শতাংশ।
(CG/SS/SB
প্রধানমন্ত্রীরদপ্তর
বিশিষ্ট লেখিকা, চলচ্চিত্র নির্মাতা তথা প্রকৃতি প্রেমিক শ্রীমতী গীতা মেহতার মৃত্যুতে শোক প্রকাশ প্রধানমন্ত্রীর
নয়াদিল্লি, ১৭ সেপ্টেম্বর, ২০২৩
ওড়িশার মুখ্যমন্ত্রী শ্রী নবীন পট্টনায়েকের বোন শ্রীমতী গীতা মেহতার প্রয়াণে গভীর শোক ও দুঃখপ্রকাশ করেছেন প্রধানমন্ত্রী শ্রী নরেন্দ্র মোদী। শ্রীমতী মেহতা ছিলেন একজন বিশিষ্ট লেখিকা।
সমাজমাধ্যমে এক বার্তায় প্রধানমন্ত্রী বলেছেন :
“বিশিষ্ট লেখিকা শ্রীমতী গীতা মেহতাজির মৃত্যুতে আমি শোকাহত। তিনি ছিলেন বহুমুখী প্রতিভার অধিকারী। লেখালেখি এবং চলচ্চিত্র নির্মাণের প্রতি তাঁর আবেগ ও আগ্রহের জন্য তিনি খ্যাতিলাভ করেছিলেন। তিনি ছিলেন এক বুদ্ধিদীপ্ত ব্যক্তিত্ব। একইসঙ্গে প্রকৃতি ও জল সংরক্ষণ বিষয়েও তাঁর আগ্রহ ছিল গভীর। নবীন পট্টনায়েকজি এবং তাঁর সমগ্র পরিবারের এই শোকের মুহূর্তে আমি তাঁদের মতোই চিন্তিত ও মর্মাহত। ওঁ শান্তি!”
AC/SKD/DM/
(
প্রধানমন্ত্রীরদপ্তর
এসটি সঙ্গমম অতিথিদের উষ্ণ অভ্যর্থনার জন্য বাদলপাড়ার মানুষের প্রশংসায় প্রধানমন্ত্রী
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী সৌরাষ্ট্র তামিল সঙ্গমম অতিথিদের পরিবারের মতোই উষ্ণ অভ্যর্থনা জানানোর জন্য সোমনাথের বাদলপাড়া গ্রামের মানুষদের প্রশংসা করেছেন।
এসটি সঙ্গমম – এর এক ট্যুইটের প্রত্যুত্তরে প্রধানমন্ত্রী বলেছেন, “অত্যন্ত হৃদয়স্পর্শী। বাদলপাড়ার মানুষকে অভিনন্দন”।
PG/MP/SB
(
কৃষিমন্ত্রক
ভারতে আরো বেশি পরিমাণ কৃষি জমিতে গ্রীষ্মকালীন ফসল চাষ হয়েছে
নতুন দিল্লি, ২৩ এপ্রিল, ২০২১
রাজ্য ও কেন্দ্রীয় সরকারের সম্মিলিত প্রয়াস এবং যথাযথ পরিকল্পনা গ্রহণ , কৃষকদের কঠোর পরিশ্রমের ফলে পর পর দু বছর দেশে আরো বেশি পরিমাণ কৃষি জমিতে গ্রীষ্মকালীন ফসল চাষ বৃদ্ধি লক্ষ্য করা গেছে। কৃষি ও কৃষক কল্যাণ মন্ত্রক ডাল, মোটা দানাশস্য, তৈলবীজের মতো গ্রীষ্মকালীন ফসল চাষের ক্ষেত্রে বিজ্ঞান ভিত্তিক নতুন উদ্যোগ নিয়েছে।
চলতি বছরের ২৩ এপ্রিল পর্যন্ত গত বছরের তুলনায় এবছর দেশে গ্রীষ্মকালীন ফসল চাষের হার ২১.৫ শতাংশ বৃদ্ধি পেয়েছে। গত বছর ৬০.৬৭ লক্ষ হেক্টর জমিতে গ্রীষ্মকালীন ফসল চাষ হয়েছিল, এ বছর তা বৃদ্ধি পেয়েছে ৭৩.৭৬ লক্ষ হেক্টর জমিতে গ্রীষ্মকালীন ফসল চাষ হয়েছে।
ডাল চাষের পরিমাণ উল্লেখযোগ্য বৃদ্ধি পেয়েছে। চলতি বছরের ২৩ এপ্রিল পর্যন্ত ১২.৭৫ লক্ষ হেক্টর জমিতে ডাল চাষ হয়েছে। গত বছর ৬.৪৫ লক্ষ হেক্টর জমিতে ডাল চাষ হয়েছিল অর্থাৎ ডাল চাষের পরিমাণ ১০০ বৃদ্ধি পেয়েছে। মূলত তামিলনাড়ু, মধ্যপ্রদেশ, পশ্চিমবঙ্গ, উত্তরপ্রদেশ, গুজরাট, বিহার, ছত্তিশগড়, মহারাষ্ট্র, কর্ণাটক এই রাজ্যগুলিতে ডাল চাষের পরিমাণ বৃদ্ধি পেয়েছে।
পশ্চিমবঙ্গ, কর্ণাটক, গুজরাট, মধ্যপ্রদেশ, উত্তরপ্রদেশ, তামিলনাড়ু, অন্ধ্রপ্রদেশ এবং ছত্তিশগড়ে তৈল বীজ চাষের পরিমাণ ১৬ শতাংশ বৃদ্ধি পেয়েছে। অর্থাৎ আগের বছর যেখানে ৯.০৩ লক্ষ হেক্টর জমিতে তৈল বীজ চাষ হয়েছিল এবার তা বৃদ্ধি পেয়ে ১০.৪৫ লক্ষ হেক্টর জমিতে চাষ হয়েছে।
একইভাবে ধান চাষের পরিমাণও গত বছরের তুলনায় এবার ১৫ শতাংশ বৃদ্ধি পেয়েছে। গতবছর যেখানে ৩৩.৮২ লক্ষ হেক্টর জমিতে ধান হয়েছিল, এবছর তা বৃদ্ধি পেয়ে ৩৯.১০ লক্ষ হেক্টর জমিতে ধান চাষ হয়েছে। পশ্চিমবঙ্গ, তেলাঙ্গানা, কর্ণাটক, আসাম, অন্ধ্রপ্রদেশ, ওড়িশা, ছত্তিশগড়, তামিলনাড়ু, বিহার ইত্যাদি রাজ্যে রবিফসলের চাষ বেশি পরিমাণে হয়েছে।
গ্রীষ্মকালীন সময়ে মে মাসের প্রথম সপ্তাহের মধ্যেই ফসলের বীজ বপনের কাজ শেষ হয়ে থাকে। এক্ষেত্রে তা উল্লেখযোগ্যভাবে বৃদ্ধি লক্ষ্য করা গেছে। গ্রীষ্মকালীন ফসল চাষ কেবলমাত্র অতিরিক্ত আয়ের সংস্থানই করবে না, কর্মসংস্থানের সুযোগও সৃষ্টি করেছে। গ্রীষ্মকালীন ফসল চাষ বৃদ্ধির মূল কারণ হল মাটির স্বাস্থ্যের উন্নতি।
প্রায় সমস্ত জলাশয়ে জলস্তর এখন পূর্ণ রয়েছে। এতে রবি ফসলের পাশাপাশি গ্রীষ্মকালীন ফসল চাষেরও বিশেষ সহায়ক হয়েছে । এর ফলে দেশে গ্রীষ্মকালীন ফসল উৎপাদনের পরিমাণ উল্লেখ ভাবে বৃদ্ধি পাবে বলে মনে করা হচ্ছে। কৃষকরা উচ্চ ফলনশীল বীজ বপনের ফলে লাভবান হয়েছেন । চাষের ক্ষেত্রেও বৈজ্ঞানিক পদ্ধতি অবলম্বন করা হয়েছে । চলতি বছরের জানুয়ারি মাসে ফসল চাষের সমস্যা, সম্ভাবনা এবং কৌশল নিয়ে রাজ্যগুলির সঙ্গে আলোচনার জন্য একটি জাতীয় সম্মেলনের আয়োজন করা হয়। এই সম্মেলনে ফসলের উৎপাদন বৃদ্ধি, সময় মতো বীজ এবং সার সরবরাহ ইত্যাদি বিষয়েও আলোচনা চলে। রাজ্য ভিত্তিক কৃষি বিশ্ববিদ্যালয়, কৃষি বিজ্ঞান কেন্দ্রের মধ্যে সমন্বয় সাধন করে কিভাবে দেশে ফসল উৎপাদন বৃদ্ধি করা যায় এবং জেলা ও তৃণমূল স্তর পর্যন্ত এর সুযোগ সুবিধা পৌঁছে দেওয়া যায় তা নিয়েও মত প্রকাশ করা হয়।
CG/SS/SKD/
(Visitor Counter : 1179
প্রধানমন্ত্রীরদপ্তর
ঈদ-উল-ফিতর উপলক্ষ্যে দেশবাসীকে প্রধানমন্ত্রীর শুভেচ্ছা
নতুনদিল্লি, ২রা মে, ২০২২
প্রধানমন্ত্রী শ্রী নরেন্দ্র মোদী ঈদ-উল-ফিতর উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ ঈদ-উল-ফিতরের শুভেচ্ছা জানাই। এই পবিত্র মুহূর্তে আমাদের সমাজে একসঙ্গে থাকা ও ভ্রাতৃত্ববোধের চেতনা সঞ্চারিত হোক। সকলে সুস্বাস্থ্য ও সমৃদ্ধময় জীবনের অধিকারী হোন এই কামনাই করি।“
CG/CB/
(
অসামরিকবিমানপরিবহণমন্ত্রক
ভারতীয় বিমানবন্দর কর্তৃপক্ষের পূর্বাঞ্চলীয় শাখা আয়োজিত অগ্নি সুরক্ষা সপ্তাহ উদযাপন অনুষ্ঠানের কুচকাওয়াজের নেতৃত্ব দিলেন প্রথম মহিলা অগ্নিনির্বাপণ কর্মী তানিয়া সান্যাল
কলকাতা, ১৫ এপ্রিল, ২০২১
ভারতীয় বিমানবন্দর কর্তৃপক্ষের পূর্বাঞ্চলীয় শাখা গতকাল অর্থাৎ ১৪ এপ্রিল থেকে ২০ এপ্রিল পর্যন্ত অগ্নি সুরক্ষা সপ্তাহ উদযাপন করছে। এই উপলক্ষে ভারতীয় বিমানবন্দর কর্তৃপক্ষের পূর্বাঞ্চলীয় শাখা একাধিক অনুষ্ঠানের আয়োজন করেছে। বুধবার নারায়ণপুরে অগ্নিনির্বাপণ পরিষেবা প্রশিক্ষণ কেন্দ্রে একটি বিশেষ অনুষ্ঠানের আয়োজন করা হয়।
১৯৪৪ সালের ১৪ এপ্রিল তৎকালীন বোম্বাই বন্দরের ভিক্টোরিয়া ডকের এসএস ফোর্ট স্টাইকিনে আগুন নেভানোর কাজ করতে গিয়ে দুঃসাহসী যে ৭১ জন অগ্নিনির্বাপণ কর্মী মারা গিয়েছিলেন, তাঁদের প্রতি শ্রদ্ধা জানাতে অনুষ্ঠানের শুরুতে দু-মিনিট নীরবতা পালন করা হয়।
জাহাজে আগুন লাগলে কিভাবে আগুন নেভানো যায় এবং যাত্রীসাধারণকে কিভাবে উদ্ধার করা যায় সেবিষয়ে দমকল বাহিনীর কর্মীরা একটি কর্মকাণ্ড উপস্থাপিত করে। এর আগে, ভারতের প্রথম মহিলা অগ্নিনির্বাপণ কর্মী কুমারী তানিয়া সান্যাল কুচকাওয়াজের নেতৃত্ব দেন। মহিলা-পুরুষ নির্বিশেষে প্রত্যেককেই যে সমান সুযোগ-সুবিধা দেওয়া উচিত, এই কুচকাওয়াজে সেটিই তুলে ধরা হয়।
ভারতীয় বিমানবন্দর কর্তৃপক্ষের পূর্বাঞ্চলীয় শাখার অগ্নিনির্বাপণ পরিষেবা দপ্তরের প্রধান, জেনারেল ম্যানেজার শ্রী রাজেন্দ্র সিং লাহৌরিয়া, আঞ্চলিক কার্যনির্বাহী অধিকর্তা, ভারতীয় বিমানবন্দর কর্তৃপক্ষের পূর্বাঞ্চলীয় ও অন্যান্য আধিকারিকদের অনুষ্ঠানে স্বাগত জানান।
ভারতীয় বিমানবন্দর কর্তৃপক্ষের পূর্বাঞ্চলীয় শাখার আঞ্চলিক কার্যনির্বাহী অধিকর্তা শ্রী মনোজ গঙ্গাল অনুষ্ঠানে পতাকা উত্তোলন করেন এবং অগ্নিনির্বাপণ পরিষেবার সঙ্গে যুক্ত কর্মীদের অভিবাদন গ্রহণ করেন। ভাষণে শ্রী গঙ্গাল ভারতের অগ্নিনির্বাপণ পরিষেবার সঙ্গে যুক্ত কর্মীদের প্রতি তাঁর কৃতজ্ঞতা প্রকাশ করেন। তিনি বলেন, কোভিড-১৯-এর মতন কঠিন সময়েও ভারতীয় বিমানবন্দর কর্তৃপক্ষের অগ্নিনির্বাপণ কর্মীরা দায়িত্বের সঙ্গে কাজ করে চলেছেন। তিনি এও বলেন, এই সঙ্কটময় সময়ে সংস্থাটি যাতে দক্ষতার সঙ্গে কাজ করে যেতে পারে এবং বিমান চলাচল ক্ষেত্রে যাতে কোন প্রভাব না পড়ে, তার জন্য এই কর্মীরা সদাসচেষ্ট থাকেন। অগ্নিনির্বাপণ কর্মীরা ভারতীয় বিমানবন্দর কর্তৃপক্ষ এবং দেশের উন্নতিতে গুরুত্বপূর্ণ অবদান রাখবেন বলেও আশা ব্যাক্ত করেন তিনি। অগ্নিনির্বাপণ পরিষেবা প্রশিক্ষণ কেন্দ্রের অধ্যক্ষ শ্রী নীতিন ভিলকার অনুষ্ঠানে ধন্যবাদজ্ঞাপন করেন। সামাজিক দূরত্ব এবং অন্যান্য সুরক্ষা বিধি মেনেই সমগ্র অনুষ্ঠানটির পরিচালনা করা হয়।
SSS/SS/AS/
(Visitor Counter : 13
প্রধানমন্ত্রীরদপ্তর
রোক্লাও-এ বিশ্ব তীরন্দাজি যুব চ্যাম্পিয়ানশিপে পদক জয়ে ভারতীয় দলের সদস্যদের প্রধানমন্ত্রীর অভিনন্দন
নতুনদিল্লি, ১৫ই আগস্ট, ২০২১
প্রধানমন্ত্রী শ্রী নরেন্দ্র মোদী রোক্লাওতে বিশ্ব তীরন্দাজি যুব চ্যাম্পিয়ানশীপে ৮টি সোনা সহ ১৫টি পদক জয়ে ভারতীয় দলের সদস্যদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন; “ রোক্লাওতে বিশ্ব তীরন্দাজি যুব চ্যাম্পিয়ানশীপে ৮টি সোনা সহ ১৫টি পদক জয় করায় ভারতীয় দলের সদস্যদের জন্য আমরা গর্বিত। আমাদের দলের সদস্যদের অভিনন্দন এবং ভবিষ্যতের প্রচেষ্টার জন্য শুভকামনা জানাই। এই সাফল্য আরো বেশি যুবসম্প্রদায়কে তীরন্দাজির বিষয়ে উৎসাহিত করুক এবং তাঁরা শ্রেষ্ঠত্বের শিখরে পৌঁছে যান।“
CG/CB
(
প্রতিরক্ষামন্ত্রক
ত্রাণসামগ্রী নিয়ে আইএনএস মগরের মোজাম্বিক যাত্রা
নয়াদিল্লি, ২৮ মার্চ, ২০১৯
ঘূর্ণিঝড় বিধ্বস্ত মোজাম্বিকের বিভিন্ন এলাকায় ত্রাণ সাহায্যের জন্য জল-স্থলে যুদ্ধে ব্যবহৃত ভেসেল আইএনএস মগর মুম্বাই থেকে মোজাম্বিকের পোর্ট বেইরা-র উদ্দেশে রওনা দিয়েছে।
এই জাহাজে ৩০০ টন ত্রাণসামগ্রী রয়েছে যার মধ্যে প্রয়োজনীয় ওষুধ, মহামারী রোধক ওষুধ, খাদ্যসামগ্রী, জামা-কাপড়, পুনর্বাসন সামগ্রী এবং অস্থায়ী ত্রাণ শিবির সামগ্রী। একইসঙ্গে, এই জাহাজে করে ত্রাণ ও উদ্ধার কাজের জন্য হালকা বহন ক্ষমতাসম্পন্ন চেতক হেলিকপ্টারও নিয়ে যাওয়া হয়েছে।
ত্রাণসামগ্রী সম্বলিত এই জাহাজটি পোর্ট বেইরায় পৌঁছলে এটি হবে ভারতীয় নৌ-বাহিনীর চতুর্থ জাহাজ। এর আগে, ভারতীয় নৌ-বাহিনীর ১ নং ট্রেনিং স্কোয়াড্রনের আইএনএস সুজাতা, সার্দুল এবং সারথি জাহাজগুলিকে মোজাম্বিকে ত্রাণ ও উদ্ধার কাজে সাহায্যের জন্য পাঠানো হয়।
CG/SS/DM
(Visitor Counter : 95
কেন্দ্রীয়মন্ত্রিসভা
ইস্পাত তৈরিতে ব্যবহৃত কোক কয়লার বিষয়ে ভারত ও রাশিয়ার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইস্পাত তৈরিতে ব্যবহৃত কোক কয়লার বিষয়ে ভারত ও রাশিয়ার মধ্যে স্বাক্ষরিত সমঝোতাপত্রটি অনুমোদন করা হয়েছে।
সুবিধা :
এই সমঝোতাপত্রের ফলে ইস্পাত ক্ষেত্র উপকৃত হবে কারণ ইস্পাত উৎপাদন ব্যয় হ্রাস পাবে, ফলে দেশে ইস্পাতের দাম কমবে। ভারত ও রাশিয়ার মধ্যে কোক কয়লার বিষয়ে প্রাতিষ্ঠানিক সহযোগিতার পরিবেশ গড়ে উঠবে। এ ছাড়াও ভারত এবং রাশিয়ার মধ্যে সরকারি পর্যায়ে ইস্পাত শিল্পে সহযোগিতা বৃদ্ধি পাবে। এর ফলে কোক কয়লার বিভিন্ন উৎস ব্যবহারের ক্ষেত্রে উভয় দেশের মধ্যে সহযোগিতার পরিবেশ সৃষ্টি হবে।
CG/CB/NS
(Visitor Counter : 175
সড়কপরিবহণওমহাসড়কমন্ত্রক
সড়ক দুর্ঘটনায় ক্ষতিগ্রস্তদের নগদ বিহীন চিকিৎসা
নয়াদিল্লি, ৩১ মার্চ, ২০২২
ভারতের জাতীয় সড়ক কর্তৃপক্ষ  সোনালী চতুর্ভুজের দিল্লি – মুম্বাই/মুম্বাই – চেন্নাই/চেন্নাই-কলকাতা/কলকাতা – আগ্রা এবং আগ্রা – দিল্লি করিডরগুলির মধ্যে চিহ্নিত জাতীয় সড়কগুলিতে কোনো গাড়ির চালক, যাত্রী, পথচারী/সাইকেল চালক সড়ক দুর্ঘটনার শিকার হলে তাঁর নগদবিহীন চিকিৎসার পরিকল্পনা করেছে। কন্ট্রোল রুমে নথিভুক্তি অনুযায়ী, দুর্ঘটনা-স্থলে অ্যাম্বুলেন্স পৌঁছনোর সময় থেকে শুরু করে দুর্ঘটনার শিকার হওয়া ব্যক্তির দ্রুত হাসপাতালে ভর্তির প্রয়োজন হলে ,সেই হাসপাতালে ভর্তির প্রথম ৪৮ ঘণ্টা বা প্রয়োজনীয় চিকিৎসা দেওয়া পর্যন্ত ক্ষেত্রে ৩০ হাজার টাকা খরচ দেওয়া হবে। নিলাম প্রক্রিয়ার সমাপ্তি ও নির্বাচিত বীমা সংস্থাগুলির সুবিধা চালু করার পরেই এই প্রকল্পের সাফল্য মূল্যায়ন করা যেতে পারে। সোনালী চতুর্ভুজের আওতায় এই চারটি সড়কে নগদহীন চিকিৎসার সুবিধা চালু করার জন্য বীমা নিয়ন্ত্রক ও উন্নয়ন কর্তৃপক্ষ - তে নিবন্ধিত বীমা সংস্থাগুলির কাছ থেকে দরপত্র আহ্বান করা হয়েছে। পরীক্ষামূলক ভাবে প্রকল্প বাস্তবায়ন থেকে প্রাপ্ত অভিজ্ঞতার উপর ভিত্তি করে অন্যান্য জাতীয় সড়কেও এটি চালু করা হতে পারে।
লোকসভায় আজ লিখিত উত্তরে একথা জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/SS/SB
(Visitor Counter : 86
প্রধানমন্ত্রীরদপ্তর
বস্তিতে ডিজিটাল লাইব্রেরীর উদ্যোগের প্রশংসা করেছেন প্রধানমন্ত্রী
নয়াদিল্লি, ০৯ জুন, ২০২৩
প্রধানমন্ত্রী শ্রী নরেন্দ্র মোদী বলেছেন, উত্তর প্রদেশের বস্তিতে ডিজিটাল লাইব্রেরীর উদ্যোগ প্রতিযোগিতামূলক পরীক্ষায় অংশগ্রহণকারী প্রার্থীদের জন্য সুযোগ-সুবিধা প্রদান করবে।
শ্রী মোদী বস্তি থেকে সংসদ সদস্য শ্রী হরিশ দ্বিবেদীর একটি একটি ট্যুইটের প্রতিক্রিয়ায় একথা জানিয়েছেন।
ট্যুইটে প্রধানমন্ত্রী বলেছেন, “দরুণ উদ্যোগ! বস্তির এই ডিজিটাল লাইব্রেরী যুব এবং যাঁরা প্রতিযোগিতামূলক পরীক্ষায় অংশগ্রহণ করছেন, তাঁদের জন্য খুবই উপকারী”।
CG/SS/SB……
(
স্বাস্থ্যওপরিবারকল্যাণমন্ত্রক
স্বাস্থ্যক্ষেত্রে গবেষণার জন্য ভারত এবং মায়ানমারের মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারতের ইন্ডিয়ান কাউন্সিল অফ মেডিকেল রিসার্চ  এবং মায়ানমারের স্বাস্থ্য ও ক্রীড়া মন্ত্রকের চিকিৎসা গবেষণা দপ্তরের মধ্যে স্বাক্ষরিত সমঝোতাপত্র নিয়ে আলোচনা হয়েছে। ২০২০র ফেব্রুয়ারি মাসে নতুন দিল্লীতে এই সমঝোতা স্বাক্ষরিত হয়েছিল।
এই সমঝোতাপত্রের মূল বিষয় ছিল স্বাস্থ্য সংক্রান্ত গবেষণার জন্য দুই সংস্থার মধ্যে পারস্পরিক বোঝাপড়া গড়ে তোলা। এর মূল উদ্দেশ্যগুলি হল :
ক) পারস্পরিক আলোচনার মাধ্যমে চিহ্নিত সংক্রমিত ব্যাধি দূরীকরণ
খ) নতুন নতুন ভাইরাসের সংক্রমণ প্রতিহত করার জন্য প্রয়োজনীয় নেটওয়ার্ক গড়ে তোলা
গ) গবেষণার পদ্ধতি, বিভিন্ন চিকিৎসা উপাদানের পরীক্ষা-নিরীক্ষা এবং সেগুলির নিয়মাবলীর ওপর প্রশিক্ষণ/দক্ষতার বিকাশ ঘটানো।
ঘ) নীতি-নির্দেশিকাগুলির মধ্যে সাযুজ্য গড়ে তোলা
কর্মশালা, বৈঠক এবং গবেষণা প্রকল্পগুলির জন্য যে তহবিলের প্রয়োজন সে বিষয়ে বিভিন্ন সময় আলোচনার মাধ্যমে সিদ্ধান্ত নেওয়া হবে। সংশ্লিষ্ট দুই পক্ষ একটি যৌথ কর্মীগোষ্ঠী গড়ে তুলবে। এই গোষ্ঠীর বৈঠক পর্যায়ক্রমে ভারত ও মায়ানমারে অনুষ্ঠিত হবে। যে দেশ প্রতিনিধিদের পাঠাবে সেই দেশকে ভিসা, থাকার ব্যবস্থা, স্বাস্থ্য বীমা এবং যাতায়াতের খরচ বহন করতে হবে। যে দেশে বৈঠক অনুষ্ঠিত হবে সেই দেশ বৈঠকের ব্যয়ভার বহন করবে।
CG/CB/NS
(Visitor Counter : 118
প্রতিরক্ষামন্ত্রক
নৌ-বাহিনীর কম্যান্ডারদের সম্মেলন ২০১৯/১
নয়াদিল্লি, ২২ এপ্রিল, ২০১৯
নৌ-বাহিনীর কম্যান্ডারদের প্রথম সম্মেলন শুরু হচ্ছে নতুন দিল্লিতে আগামী ২৩শে এপ্রিল। এই সম্মেলনে নৌ-বাহিনীর কর্মকাণ্ড, নৌ-সম্ভার, লজিস্টিক্স, মানবসম্পদ, প্রশিক্ষণ, প্রশাসনিক কার্যক্রম নিয়ে বিগত ছ’মাসে কি কাজ হয়েছে এবং আগামী ছ’মাসে কি কাজ করা হবে তা নিয়ে নৌ-বাহিনীর প্রধানরা কম্যান্ডার-ইন-চিফ-এর সঙ্গে আলোচনা করবেন।
পুলওয়ামা ঘটনার পর এই সম্মেলন বিশেষ তাৎপর্যপূর্ণ বলে মনে করা হচ্ছে। প্রতিরক্ষা মন্ত্রী এই সম্মেলনের উদ্বোধন করে ভাষণ দেবেন। ভারতের তিন বাহিনীর প্রধানরা এই সম্মেলনে উপস্থিত থাকবেন। দেশের সার্বভৌমত্ব অক্ষুণ্ণ রাখতে কিভাবে তিন বাহিনী কাজ করে চলেছে তা নিয়েও সম্মেলনে আলোচনা হবে। এই সম্মেলনের বিষয় ভাবনা হল – ‘কর্মদক্ষতার উন্নতি ঘটিয়ে ভারতীয় নৌ-বাহিনীর কার্যকরী পুনর্গঠন’ এবং ‘অপ্টিমাল ম্যানিং’। ভারতীয় নৌ-বাহিনীর দীর্ঘস্থায়ী ভবিষ্যৎ পরিকল্পনার লক্ষ্যেই এই সম্মেলন। আগামী ২৫শে এপ্রিল পর্যন্ত এই সম্মেলন চলবে।
CG/SS/DM
(Visitor Counter : 93
প্রধানমন্ত্রীরদপ্তর
বারাণসীতে প্রধানমন্ত্রী স্কুল পড়ুয়াদের সঙ্গে আলাপচারিতা করলেন, বিকাশমূলক কাজের মূল্যায়ন করলেন
নয়াদিল্লি, ১৮ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী সোমবার  নিজের কেন্দ্র বারাণসীতে স্কুলের ছাত্রছাত্রীদের সঙ্গে প্রায় ৯০ মিনিট ধরে কথাবার্তা বলেন।
প্রধানমন্ত্রী সেখানে পৌঁছতেই নারুর গ্রামের একটি প্রাথমিক স্কুলের পড়ুয়ারা অত্যন্ত উৎসাহের সঙ্গে তাঁকে স্বাগত জানায়। শ্রী মোদীও ছাত্রছাত্রীদের বিশ্বকর্মা জয়ন্তীর শুভেচ্ছা জানান ও বলেন, নানারকম দক্ষতা অর্জন খুবই গুরুত্বপূর্ণ ব্যাপার।
ছাত্র হিসেবে প্রশ্ন করা খুবই জরুরি বলে জানান প্রধানমন্ত্রী। তিনি পড়ুয়াদের কখনো প্রশ্ন করতে ভয় না পাওয়ার পরামর্শ দেন। প্রশ্ন করা শিক্ষাগ্রহণের একটি মূল বৈশিষ্ট বলে প্রধানমন্ত্রী উল্লেখ করেন।
স্বেচ্ছাসবী সংস্হা ‘রুম টু রিড’-এর সহায়তাপ্রাপ্ত কমবয়সী ছেলেমেয়েদের সঙ্গে বিশ কিছুক্ষণ সময় কাটান প্রধানমন্ত্রী।
ঐদিন এরপরে বারাণসীর ডিজেল লোকোমোটিভ ওয়ার্কস-এ প্রধানমন্ত্রী দরিদ্র ও পিছিয়ে পড়া ছেলেমেয়েদের সঙ্গে কথা বলেন। কাশী বিদ্যাপীঠের পড়ুয়ারা এদের সাহায্য করে থাকে।
প্রধানমন্ত্রী তাদের মন দিয়ে পড়াশুনা করার ও খেলাধূলায় আগ্রহ বাড়িয়ে তোলার পরামর্শ দেন।
১৭ তারিখ সন্ধ্যায় প্রধানমন্ত্রী বারাণসীর রাস্তাঘাট পরিদর্শন করে শহরের উন্নয়নমূলক কাজকর্ম ঘুরে দেখেন। কিছুক্ষণের জন্য কাশী বিশ্বনাথ মন্দিরে থেমে শ্রী মোদী প্রার্থনা করেন। প্রধানমন্ত্রী আচমকা মন্দুয়াদি রেল স্টেশন পরিদর্শন করেন।
CG/SC/NS/…
(Visitor Counter : 71
পেট্রোলিয়ামওপ্রাকৃতিকগ্যাসমন্ত্রক
এ পর্যন্ত ২৫টি রাজ্য ও কেন্দ্রশাসিত অঞ্চল পেট্রোল ও ডিজেলের উপর ভ্যাটের পরিমাণ কমিয়েছে
নতুনদিল্লি, ১২ই নভেম্বর, ২০২১
গ্রাহকদের সুবিধা দিতে ২৫টি রাজ্য / কেন্দ্রশাসিত অঞ্চল পেট্রোল ও ডিজেলের উপর ভ্যাটের পরিমাণ কমিয়েছে। কেন্দ্র ৩রা নভেম্বর পেট্রোলের উপর ৫টাকা ও ডিজেলের উপর ১০টাকা উৎপাদন শুল্ক কমানোর সিদ্ধান্ত ঘোষণা করে। এর পর গ্রাহকদের সুবিধার জন্য রাজ্যগুলিকে পেট্রোল ও ডিজেলের উপর ভ্যাটের পরিমাণ কমানোর প্রস্তাব করা হয়।
যে সব রাজ্য / কেন্দ্রশাসিত অঞ্চল পেট্রোল ও ডিজেলের উপর ভ্যাটের পরিমাণ কমায়নি সেগুলি হলঃ- মহারাষ্ট্র, জাতীয় রাজধানী অঞ্চল দিল্লি, পশ্চিমবঙ্গ, তামিলনাডু, তেলেঙ্গানা, অন্ধ্র প্রদেশ, কেরালা, ঝাড়খন্ড, ছত্তিশগড় ও রাজস্থান। কেন্দ্রশাসিত অঞ্চল লাক্ষাদ্বীপ, কেরালাকে পেট্রোল ও ডিজেলের উপর ভ্যাটের নির্ধারিত মূল্য দিয়ে তা সংগ্রহ করে। বর্তমানে সেখানে পেট্রোল ও ডিজেলের উপর ভ্যাট বসানো নেই।
ভ্যাটের পরিমাণ কমানোর ফলে পাঞ্জাবে পেট্রোলের দাম সবথেকে কমেছে । সেখানে পেট্রলের দাম কমেছে লিটার পিছু ১৬টাকা ২ পয়সা। এর পর লাদাখে পেট্রলের দাম কমেছে লিটার পিছু ১৩টাকা ৪৩ পয়সা, আর কর্ণাটকে ১৩টাকা ৩৫ পয়সা। দেশে সবথেকে সস্তায় পেট্রোল পাওয়া যায় আন্দামান ও নিকোবর দ্বীপপুঞ্জে౼ লিটার পিছু ৮২টাকা ৯৬ পয়সা। অরুণাচল প্রদেশের রাজধানী ইটানগরে পেট্রোল পাওয়া যায় লিটার পিছু ৯২টাকা ২ পয়সায়। অন্যদিকে রাজস্থানের জয়পুরে ও মহারাষ্ট্রের মুম্বাই-এ পেট্রোলের দাম যথাক্রমে লিটার পিছু ১১৭টাকা ৪৫ পয়সা এবং ১১৫টাকা ৮৫ পয়সা।
ডিজেলের ক্ষেত্রে দাম সবথেকে কমেছে লাদাখে। সেখানে ডিজেলের দাম কমেছে লিটার পিছু ১৯টাকা ৬১ পয়সা। এর পর কর্ণাটকে ডিজেলের দাম কমেছে লিটার পিছু ১৯টাকা ৪৯ পয়সা, আর পুডুচেরিতে ১৯টাকা ৮ পয়সা। দেশে সবথেকে সস্তায় ডিজেল পাওয়া যায় আন্দামান ও নিকোবর দ্বীপপুঞ্জে౼ লিটার পিছু ৭৭টাকা ১৩ পয়সা। মিজোরামের রাজধানী আইজলে ডিজেল পাওয়া যায় লিটার পিছু ৭৯টাকা ৫৫ পয়সায়। অন্যদিকে রাজস্থানের জয়পুরে ও অন্ধ্রপ্রদেশের বিশাখাপত্তনমে ডিজেলের দাম যথাক্রমে লিটার পিছু ১০৮টাকা ৩৯ পয়সা এবং ১০৭টাকা ৪৮ পয়সা।
CG/CB/SFS
(Visitor Counter : 170
জলশক্তি মন্ত্রক
কেন্দ্রীয় মন্ত্রীরা গোবর্ধন প্রকল্পের প্রচার ও অগ্রগতির জন্য যৌথভাবে গোবর্ধনের একটি সমন্বিত পোর্টাল চালু করেছেন
নতুন দিল্লি, ৩ ফেব্রুয়ারি, ২০২১
কেন্দ্রীয় কৃষিমন্ত্রী শ্রী নরেন্দ্র সিং তোমর, পেট্রোলিয়াম মন্ত্রী শ্রী ধর্মেন্দ্র প্রধান, মৎস্য ও পশু পালন মন্ত্রী শ্রী গিরিরাজ সিং, জল শক্তি মন্ত্রী শ্রী গজেন্দ্র সিং শেখওয়াত এবং ওই দপ্তরের প্রতিমন্ত্রী শ্রী রতন লাল কাটারিয়া সম্মিলিতভাবে গোবর্ধন প্রকল্পের ওপর আজ একটি সমন্বিত পোর্টালের আনুষ্ঠানিক উদ্বোধন করেন। গোবর্ধন প্রকল্পটি ২০১৮ সালে চালু করা হয়েছে। আজ উদ্বোধনী ভাষণে কেন্দ্রীয় মন্ত্রী শ্রী গজেন্দ্র সিং শেখওয়াত বলেন,
এই প্রকল্পের মাধ্যমে গবাদি পশুর বর্জ্য নিয়ে গ্রামগুলিতে বায়োগ্যাস ও জৈব সারে রূপান্তরিত করে গ্রামের মানুষ তথা পরিবারগুলিকে অর্থনৈতিক সুবিধা প্রদান করা হচ্ছে। নতুন এই সমন্বিত পোর্টাল বায়োগ্যাস প্রকল্প সমূহের সঙ্গে স্টেকহোল্ডার, বিভাগ এবং মন্ত্রকের নিবির সংযোগ স্থাপন করবে।
কৃষিমন্ত্রক
প্রধানমন্ত্রী ফসল বিমা যোজনা
নয়াদিল্লি, ১২ ডিসেম্বর, ২০১৮
প্রধানমন্ত্রী ফসল বিমা যোজনা ২০১৬ সালের খরিফ মরশুম থেকে অন্ধ্রপ্রদেশ ও তেলেঙ্গানা সহ দেশের বিভিন্ন রাজ্যে কার্যকর করা হয়েছে। রাজ্য সরকারি সংস্থাগুলি এই যোজনার আওতায় কৃষকদের ব্যক্তিগত তথ্য, জাতীয় শস্য বিমা পোর্টাল, জলসেচ প্রকল্প সহ বিভিন্ন বিষয়ে কৃষকদের স্মার্ট ফোনের মাধ্যমে সাহায্য দিচ্ছে।
ঋণের টাকা পেতে দেরি বা সুদ প্রদান সহ আর্থিক লেনদেনে দেরি হওয়ার বিষয় সরকার বিমা সংস্থাগুলির সঙ্গে আলোচনা করে তিন মাসের মধ্যে প্রাপ্য টাকা কৃষকদের অ্যাকাউন্টে পৌঁছে দেওয়ার ব্যবস্থা নিচ্ছে। পশ্চিমবঙ্গে ২০১৬-১৭ অর্থবর্ষে প্রধানমন্ত্রী ফসল বিমা যোজনার আওতায় খরিফ মরশুমে ৬৮ লক্ষ ৪৩ হাজার ১০২ জন এবং ২০১৭-১৮ অর্থবর্ষে ৩৯ লক্ষ ৬১ হাজার ৫১৩ জন কৃষক নথিভুক্ত হয়েছেন।
কৃষি ও কৃষককল্যাণ প্রতিমন্ত্রী শ্রী পুরুষোত্তম রুপালা আজ সংসদে এই তথ্য জানান।
SSS/PM/DM
(Visitor Counter : 70
সামাজিকন্যায়ওক্ষমতায়নমন্ত্রক
রূপান্তরকামীদের কল্যাণে সরকার একটি সুসংবদ্ধ পরিকল্পনা নিয়ে কাজ করছে : শ্রী রতনলাল কাটারিয়া
নয়াদিল্লি, ৪ ফেব্রুয়ারি, ২০২১
কেন্দ্রীয় সামাজিক ন্যায়বিচার ও ক্ষমতায়ন মন্ত্রী শ্রী রতনলাল কাটারিয়া আজ সংসদে এক প্রশ্নের জবাবে জানিয়েছেন সরকার রূপান্তরকামীদের স্বাস্থ্য, শিক্ষা, সার্বিক কল্যাণ, দক্ষতা উন্নয়ন, আশ্রয় ও আর্থিক সহায়তার মতো বিষয়গুলির সমাধানে এক সুসংবদ্ধ পরিকল্পনা নিয়ে কাজ করছে। তিনি আরও জানান, সরকার রূপান্তরকামীদের জীবন-জীবিকার সুযোগ বাড়াতে বিশেষ তহবিল বরাদ্দের বিষয়েও চিন্তাভাবনা করছে। এমনকি, জনসেবা ক্ষেত্রে সঠিক কতজন রূপান্তরকামী যুক্ত রয়েছেন সে ব্যাপারে তথ্য সংগ্রহ করছে।
সংসদ ভবনে সাংবাদিকদের সঙ্গে কথা বলার সময় শ্রী কাটারিয়া জানান, এই প্রথম সরকার রূপান্তরকামী ব্যক্তি  আইন, ২০১৯ কার্যকর করেছে। রূপান্তরকামীদের কল্যাণে ও সুরক্ষায় আইনটিকে এক মাইলফলক হিসেবে উল্লেখ করে শ্রী কাটারিয়া বলেন, বিশেষ এই শ্রেণীর মানুষকে কর্মক্ষেত্রে সমান সুযোগ-সুবিধা সহ শিক্ষা, সামাজিক নিরাপত্তা, স্বাস্থ্য পরিষেবার সুযোগ-সুবিধা বৈষম্য ছাড়াই পৌঁছে দিতে সেটি গুরুত্বপূর্ণ ভূমিকা পালন করছে। তিনি জানান, গত বছরের নভেম্বর মাসে রূপান্তরকামী ব্যক্তিদের পরিচিতি শংসাপত্র সংগ্রহের আবেদন জানানোর জন্য জাতীয় স্তরে একটি পোর্টাল চালু করা হয়েছে। এই পোর্টালের মাধ্যমে রূপান্তরকামী ব্যক্তিরা সংশ্লিষ্ট জেলাশাসকের কাছে তাঁদের পরিচিতি শংসাপত্রের আবেদন জানাতে পারবেন। এই পোর্টালের ফলে রূপান্তরকামীদের সশরীরে উপস্থিত হওয়ার আর প্রয়োজন পড়বে না। এখনও পর্যন্ত পোর্টালে এ ধরনের ২৫৯টি আবেদনপত্র পাওয়া গেছে।
শ্রী কাটারিয়া আরও জানান, রূপান্তরকামী ব্যক্তিরা দৈনন্দিন জীবনে যে সমস্ত সমস্যার মুখোমুখি হয়ে থাকেন তা খতিয়ে দেখার জন্য জাতীয় স্তরে একটি পরিষদ গঠন করা হয়েছে। এই পরিষদ রূপান্তরকামী সমাজের বিভিন্ন সমস্যার নিরসনে সর্বোচ্চ সংস্থা হিসেবে কাজ করবে। পরিষদের নেতৃত্বে রয়েছেন সামাজিক ন্যায়বিচার ও ক্ষমতায়ন মন্ত্রী। এছাড়াও, স্বাস্থ্য ও পরিবারকল্যাণ মন্ত্রক, স্বরাষ্ট্র মন্ত্রক, শিক্ষা মন্ত্রক, গ্রামোন্নয়ন মন্ত্রক, আইন বিষয়ক মন্ত্রক এবং নীতি আয়োগের আধিকারিকরাও পরিষদে রয়েছেন।
কোভিড মহামারীর সময় রূপান্তরকামী ব্যক্তিদের সাহায্য প্রসঙ্গে শ্রী কাটারিয়া জানান, মন্ত্রকের পক্ষ থেকে প্রত্যেক রূপান্তরকামী ব্যক্তিকে ১,৫০০ টাকার এককালীন অর্থ সহায়তা দেওয়া হয়েছে। প্রত্যক্ষ সুবিধা হস্তান্তর ব্যবস্থার মাধ্যমে ৫,৭১১ জন রূপান্তরকামী ব্যক্তি লাভবান হয়েছেন বলেও তিনি জানান। আর্থিক সাহায্যের পাশাপাশি জেলা প্রশাসনের মাধ্যমে তাঁদের রেশন সামগ্রীও পৌঁছে দেওয়া হয়েছে। এমনকি আটটি রাজ্যে চিকিৎসা শিবির আয়োজন করা হয়েছে যেখানে ১ হাজারের বেশি রূপান্তরকামী ব্যক্তি চিকিৎসা পরামর্শ নিয়েছেন।
রূপান্তরকামী ব্যক্তিরা দীর্ঘদিন ধরে যে অন্যায় ও অবমাননার শিকার হয়েছেন তা দূর করতে সরকার সম্পূর্ণ অঙ্গীকারবদ্ধ বলেও শ্রী কাটারিয়া জানান।
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনায়-এ পর্যন্ত ১.১ কোটি বাড়ির অনুমোদন হয়েছে
নতুন দিল্লি, ২১ জানুয়ারি, ২০২১
প্রধানমন্ত্রী আবাস যোজনায়  নতুন করে আরও ১,৬৮,৬০৬টি বাড়ি নির্মাণের অনুমোদন দেওয়া হয়েছে। কেন্দ্রীয় অনুমোদন এবং নিরীক্ষণ কমিটির ৫২-তম বৈঠকে এই অনুমোদনের কথা ঘোষণা হয়েছে। দেশের ১৪ টি রাজ্য ও কেন্দ্রশাসিত অঞ্চলের প্রতিনিধিরা এই বৈঠকে যোগ দিয়েছিল। এই বাড়িগুলি উপভোক্তাদের অংশীদারিত্বে সাশ্রয়ী মূল্যে নির্মাণ করা হবে। রাজ্যগুলির প্রতিনিধিরা বিভিন্ন বিষয়ে যেমন জমি, ভূ স্থান, আন্তঃনগর স্থানান্তরণ, উল্লম্ব হিসেবে পছন্দ প্রভৃতি পুনর্বিবেচনার জন্য বৈঠকি পেশ করেন। ইতিমধ্যে ৭০ লক্ষেরও বেশি বাড়িগুলোতে নির্মাণকাজ বিভিন্ন পর্যায় রয়েছে। এছাড়া ৪১ লক্ষ বাড়ি নির্মাণের কাজ ইতিমধ্যেই সম্পূর্ণ হয়েছে।
মন্ত্রকের সচিব শ্রী দুর্গা শংকর মিশ্র বৈঠকের পৌরোহিত্য করে এই প্রকল্প রূপায়নের ক্ষেত্রে কি কি কৌশল অবলম্বন করা দরকার সে বিষয়ে রাজ্যগুলির কাছ থেকে মতামত গ্রহণ করেন। তিনি বলেন, প্রধানমন্ত্রী আবাস যোজনায় বাড়িগুলির নির্মাণকাজ সম্পন্ন করে যথাশীঘ্র সম্ভব সেগুলি উপভোক্তাদের হাতে তুলে দিতে হবে।
তিনি বলেন, ত্রিপুরার আগরতলা, ঝাড়খণ্ডের রাঁচি, উত্তরপ্রদেশের লখনৌ, মধ্যপ্রদেশের ইন্দোর, গুজরাটের রাজকোট এবং তামিলনাড়ু চেন্নাই- এই ছটি শহরে লাইটহাউস প্রকল্পের উদ্যোগ নেওয়া হয়েছে। এই লাইটহাউস প্রকল্পের প্রযুক্তিটি সারাদেশে বৃহত্তর আবাসন নির্মাণের ক্ষেত্রে প্রয়োগ করা যেতে পারে বলে তিনি জানান।
কোভিড জনিত অতিমারি পরিস্থিতিতে কেন্দ্রীয় অনুমোদন এবং নিরীক্ষণ কমিটির এটি ছিল দ্বিতীয় বৈঠক। মন্ত্রকের পক্ষ থেকে প্রতিশ্রুতি দেওয়া হয়েছে যে, দেশের ৭৫-তম স্বাধীনতা দিবস উদযাপনের সময় নগর এলাকায় বসবাসকারী প্রধানমন্ত্রী আবাস যোজনায় বাড়ি পেতে পারেন এরকম সমস্ত উপভোক্তাকে ২০২২ সালের মধ্যে বাড়ি দেওয়া হবে। 'সকলের জন্য বাড়ি' এটার ওপরেই সরকার সবিশেষ গুরুত্ব আরোপ করেছে।